མཇལ་འཕྲད་གནང་སྐབས་ཞི་ཅིན་ཕེན་གྱིས་གསུངས་རྒྱུར།ཀྲུང་གོ་དང་ཅེ་ཁི་བར་འབྲེལ་བ་བཙུགས་ནས་ལོ་དྲུག་ཅུ་ལྷག་གི་རིང་ལ།རྒྱལ་སྤྱིའི་གནས་བབ་ལ་འགྱུར་ལྡོག་ཅི་འདྲ་བྱུང་རུང་རྒྱལ་ཁབ་གཉིས་བར་གྱི་མཛའ་མཐུན་དང་མཉམ་ལས་ལ་ནམ་ཡང་འགྱུར་བ་མེད།ལྷག་པར་དུ་ཉེ་བའི་ལོ་འགའི་རིང་ལ།ཕྱོགས་གཉིས་ཀྱི་མཐོ་རིམ་མགོ་ཁྲིད་པའི་འགྲོ་འོང་ཇེ་མང་དུ་སོང་ཞིང་དངོས་གཉེར་མཉམ་ལས་མུ་མཐུད་དུ་ཇེ་ཆེར་སོང་བ་དང་།མི་གཞུང་བརྗེ་རེས་སྔར་ལས་ཇེ་མང་དུ་སོང་།རྒྱལ་ཁབ་གཉིས་ཀྱི་འབྲེལ་བ་དེ་ལོ་རྒྱུས་སྟེང་ཆེས་མགྱོགས་ཤིང་གྲུབ་འབྲས་ཆེས་མང་པོའི་དུས་སྐབས་སུ་སླེབས།ཉིས་སྟོང་བཅོ་ལྔ་ལོར་ཕྱོགས་གཉིས་ཀྱིས་མཉམ་དུ་རྒྱུད་གཅིག་ལམ་གཅིག་འཛུགས་སྐྲུན་ལ་སྐུལ་འདེད་གཏོང་བའི་སྐོར་གྱི་སྲིད་གཞུང་བར་དུ་བཟོད་སྒོམ་བརྗེད་ཐོ་བཀོད་ནས་རྨང་གཞི་བརྟན་པོ་བཏིངས།མགོ་ཚུགས་ས་གསར་བ་ནས་ལངས་ཏེ་སྔར་སྲོལ་རྒྱུན་མཐུད་དང་མ་འོངས་པ་གསར་གཏོད་བྱེད་པ་དང་།ཀྲུང་གོ་དང་ཅེ་ཁིའི་མཛའ་མཐུན་འབྲེལ་བ་རྒྱུན་འཛིན་དང་འཕེལ་རྒྱས་སུ་བཏང་ནས།ཕྱོགས་གཉིས་ཀྱི་འབྲེལ་བའི་ཐད་ལ་གསོན་ཤུགས་གསར་བ་རྒྱས་སུ་འཇུག་དགོས་ཟེར།